CELEX: 32016D0321
Language: da
Date: 2016-03-03 00:00:00
Title: Kommissionens gennemførelsesafgørelse 2016/321 af 3. marts 2016 om tilpasning af det geografiske anvendelsesområde for dyrkning af genetisk modificeret MON 810-majs (Zea mays L.) (MON-ØØ81Ø-6) (meddelt under nummer C(2016) 1231) (EØS-relevant tekst)

5.3.2016   
            
            
               DA
            
            
               Den Europæiske Unions Tidende
            
            
               L 60/90
            
         KOMMISSIONENS GENNEMFØRELSESAFGØRELSE 2016/321
   af 3. marts 2016
   om tilpasning af det geografiske anvendelsesområde for dyrkning af genetisk modificeret MON 810-majs (Zea mays L.) (MON-ØØ81Ø-6)
   
      
         (meddelt under nummer C(2016) 1231)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2001/18/EF af 12. marts 2001 om udsætning i miljøet af genetisk modificerede organismer og om ophævelse af Rådets direktiv 90/220/EØF (1), særlig artikel 26c, stk. 3, og
   ud fra følgende betragtninger:
   
               (1)
            
            
               Dyrkning af genetisk modificeret MON 810-majs blev oprindeligt tilladt i henhold til Rådets direktiv 90/220/EØF (2) ved Kommissionens beslutning 98/294/EF (3). Den 3. august 1998 gav Frankrig Monsanto Europe SA (i det følgende benævnt »Monsanto«) tilladelse til markedsføring af MON 810-majsprodukter.
            
         
               (2)
            
            
               I juli 2004 anmeldte Monsanto MON 810-majskorn til dyrkning som »eksisterende produkter« i henhold til de overgangsbestemmelser, der er fastsat i artikel 20, stk. 1, litra a), i Europa-Parlamentets og Rådets forordning (EF) nr. 1829/2003 (4). De kunne derfor fortsat markedsføres i henhold til ordningen vedrørende »eksisterende produkter«, jf. forordning (EF) nr. 1829/2003.
            
         
               (3)
            
            
               I april 2007 ansøgte Monsanto i henhold til artikel 23 i forordning (EF) nr. 1829/2003 om forlængelse af tilladelsen til dyrkning af MON 810-majs. I henhold til den nævnte forordnings artikel 23, stk. 4, forlænges tilladelsen for produktet automatisk, indtil der træffes en beslutning om forlængelse.
            
         
               (4)
            
            
               Ved Europa-Parlamentets og Rådets direktiv (EU) 2015/412 (5) fik en medlemsstat mulighed for at kræve, at det geografiske anvendelsesområde for en tilladelse til dyrkning, der allerede er givet, tilpasses, således at dyrkning udelukkes på hele eller en del af den pågældende medlemsstats område. Sådanne krav skulle meddeles fra den 2. april 2015 til den 3. oktober 2015.
            
         
               (5)
            
            
               19 medlemsstater krævede, jf. artikel 26c i direktiv 2001/18/EF, et forbud mod dyrkelse af MON 810-majs på hele eller en del af deres område. Kommissionen modtog disse krav inden den 3. oktober 2015: den 3. juli 2015 fra Letland, den 27. juli 2015 fra Grækenland, den 15. september 2015 fra Frankrig, den 17. september 2015 fra Kroatien, den 18. september 2015 fra Østrig, den 21. september 2015 fra Ungarn, den 23. september 2015 fra Nederlandene og Belgien, den 24. september 2015 fra Polen, den 25. september 2015 fra Litauen og Det Forenede Kongerige, den 30. september 2015 fra Bulgarien, Tyskland og Cypern, den 1. oktober 2015 fra Danmark og Italien og den 2. oktober 2015 fra Luxembourg, Malta og Slovenien.
            
         
               (6)
            
            
               Alle de krav, som Kommissionen modtog, omfatter hele den pågældende medlemsstats område, undtagen for så vidt angår Belgien, hvis krav kun omfatter Vallonien, og for så vidt angår Det Forenede Kongerige, hvis krav kun omfatter Nordirland, Skotland og Wales. Tysklands krav omfatter ikke dyrkning til forskningsformål.
            
         
               (7)
            
            
               Kommissionen forelagde hvert af kravene fra de pågældende medlemsstater for Monsanto. Monsanto gjorde ikke indsigelse mod nogen af disse krav inden for den frist for 30 dage, der er fastsat ved artikel 26c, stk. 3, i direktiv 2001/18/EF, og bekræftede dermed ikke det geografiske anvendelsesområde for tilladelsen til dyrkning af MON 810-majs. I henhold til det nævnte direktivs artikel 26c, stk. 3, bør det geografiske anvendelsesområde for den tilladelse, der er givet til MON 810-majskorn til dyrkning, derfor tilpasses i overensstemmelse med kravene fra de pågældende medlemsstater uden anvendelse af den procedure, der er omhandlet i artikel 35, stk. 2, i forordning (EF) nr. 1829/2003.
            
         
               (8)
            
            
               Denne afgørelse berører ikke den beslutning, der skal træffes om forlængelse af tilladelsen, jf. artikel 23 i forordning (EF) nr. 1829/2003.
            
         
               (9)
            
            
               Alle relevante oplysninger om tilladelsen til MON 810-majs skal indføres i fællesskabsregistret over genetisk modificerede fødevarer og foderstoffer, jf. forordning (EF) nr. 1829/2003, og medlemsstaterne vil blive informeret om denne afgørelse —
            
         VEDTAGET DENNE AFGØRELSE:
   Artikel 1
   Dyrkning af genetisk modificeret MON 810-majs (Zea mays L.) forbydes i de områder, der er opført i bilaget til denne afgørelse.
   Artikel 2
   Oplysningerne i denne afgørelse indføres i fællesskabsregistret over genetisk modificerede fødevarer og foderstoffer, jf. artikel 28 i forordning (EF) nr. 1829/2003.
   Artikel 3
   Denne afgørelse er rettet til Monsanto Europe SA, Avenue de Tervuren 270-272, 1150 Bruxelles, Belgien.
   
      Udfærdiget i Bruxelles, den 3. marts 2016.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 106 af 17.4.2001, s. 1.
   
      (2)  Rådets direktiv 90/220/EØF af 23. april 1990 om udsætning i miljøet af genetisk modificerede organismer (EFT L 117 af 8.5.1990, s. 15).
   
      (3)  Kommissionens beslutning 98/294/EF af 22. april 1998 om markedsføring af genetisk modificeret majs (Zea mays L. linje MON 810) i henhold til Rådets direktiv 90/220/EØF (EFT L 131 af 5.5.1998, s. 32).
   
      (4)  Europa-Parlamentets og Rådets forordning (EF) nr. 1829/2003 af 22. september 2003 om genetisk modificerede fødevarer og foderstoffer (EUT L 268 af 18.10.2003, s. 1).
   
      (5)  Europa-Parlamentets og Rådets direktiv (EU) 2015/412 af 11. marts 2015 om ændring af direktiv 2001/18/EF for så vidt angår medlemsstaternes mulighed for at begrænse eller forbyde dyrkning af genetisk modificerede organismer (GMO'er) på deres område (EUT L 68 af 13.3.2015, s. 1).
   
      BILAG
      
         OMRÅDER, HVOR DYRKNING AF MON 810-MAJS ER FORBUDT
      
      
                  1)
               
               
                  Vallonien (Belgien)
               
            
                  2)
               
               
                  Bulgarien
               
            
                  3)
               
               
                  Danmark
               
            
                  4)
               
               
                  Tyskland (undtagen til forskningsformål)
               
            
                  5)
               
               
                  Grækenland
               
            
                  6)
               
               
                  Frankrig
               
            
                  7)
               
               
                  Kroatien
               
            
                  8)
               
               
                  Italien
               
            
                  9)
               
               
                  Cypern
               
            
                  10)
               
               
                  Letland
               
            
                  11)
               
               
                  Litauen
               
            
                  12)
               
               
                  Luxembourg
               
            
                  13)
               
               
                  Ungarn
               
            
                  14)
               
               
                  Malta
               
            
                  15)
               
               
                  Nederlandene
               
            
                  16)
               
               
                  Østrig
               
            
                  17)
               
               
                  Polen
               
            
                  18)
               
               
                  Slovenien
               
            
                  19)
               
               
                  Nordirland (Det Forenede Kongerige)
               
            
                  20)
               
               
                  Skotland (Det Forenede Kongerige)
               
            
                  21)
               
               
                  Wales (Det Forenede Kongerige)